**Nr. 33469/25.08.2023**

**Minuta ședinței de dezbatere publică cu privire la Proiectul de hotărâre privind aprobarea Strategiei judeţene de dezvoltare a serviciilor sociale în județul Cluj pentru perioada 2023-2030.**

În data de 25.08.2023, ora 10.00 la sediul Consiliului Județean Cluj , cu sediul în municipiul Cluj-Napoca, Calea Dorobanților, nr. 106, județul Cluj, a avut loc ședința de dezbatere publică pentru Proiect de hotărâre privind aprobarea Strategiei judeţene de dezvoltare a serviciilor sociale în județul Cluj pentru perioada 2023-2030.

La această dezbatere au participat reprezentanți din partea Asociației ”Casuța Bucuriei”, Asociației Transilvania pentru Promovarea Bolnavilor Psihici, AFMC Christiana- Servicii în adicții, Asociației Preventis, Fundației Estuar, Asociației Maghiare a Handicapaților Motorii, Căminul Sf. Kamill, Asociației Activități pentru Tine, Asociației Casa Aksza, Asociației Serviciul de ajutor Maltez în România și dl. Prorector, Prof.dr. George Dindelegan- UMF ”Iuliu Hațieganu”

Din partea DGASPC Cluj a participat domna director general Molnar Nicoleta, iar din partea Consiliului Județean Cluj a participat Secretarul General al Județului doamna Simona Gaci.

**Teme dezbătute:**

Preluarea anumitor categorii de pacienți după spitalizare, acordare îngrijire la domiciliu , reducerea duratei spitalizării, instruirea personalului care să preia acești pacienți, înființarea serviciilor de îngrijire la domiciliu la nivelul primăriilor din județ, reintegrare în mediul familial al acestor pacienți.

În domeniul sănătății mintale este nevoie de servicii de îngrijire la domiciliu pentru persoane cu probleme psihice.

Dezvoltarea serviciilor de îngrijire medicală la domiciliu.

Constituirea unei echipe mobile de recuperare în colaborare cu voluntari de la UMF Înființare unui centru respiro pentru copii cu dizabiliăți.

Necesitatea constituirii unor servicii medico-sociale ce către UAT-uri prin asociere și parteneriate.

**Alte idei/sugestii/comentarii**:

1.Includerea în strategie a unui obiectiv specific pentru adulți și copii cu probleme de consum, abuz și dependență de alcool/substanțe psihotrope/comportamente adictive.

2. Facilitarea accesului persoanelor care consumă droguri la serviciile integrate de asistență medicală, psihologică și socială, în cadrul unui centru rezidențial de recuperare din adicții, la nivel județean.

3.Înființarea unui centru de dezintoxicare social, util în asistarea persoanelor care au dificultăți în a face față singuri unor simptome de sevraj necomplicat (care nu reprezintă urgențe medicale), rămânând astfel captivi în ciclul consum-sevraj-consum.

4.Nevoia unui program rezidențial pentru asistarea intensivă în prima parte a recuperării (1 lună), necesară mai ales în cazul persoanelor aflate în situații de criză majoră, cu risc mare de recădere, de redresare într-un mediu non-spitalicesc din consecințele fiziologice și psihologice ale consumului de substanțe. (atât pentru adulți cât și pentru copii).

5.Dezvoltarea de servicii de informare/consiliere în cadrul lanțului terapeutic și facilitarea accesului persoanelor care suferă de adicții, precum și a aparținătorilor acestora, la servicii de prevenire și de consiliere în cadrul unor servicii de tip centre de zi și centre de consiliere în adicții. (atât pentru adulți cât și pentru copii).

6.Creșterea capacității profesioniștilor din domeniul social/medical/psihologic de a răspunde, prin dezvoltarea de competențe și tehnici de tratare a dependenței, nevoilor acestui grup vulnerabil, prin realizarea unor cursuri de formare profesională (calificare în ocupația „Consilier în domeniul adicțiilor”, cod COR 263502.

7.Informarea și sensibilizarea populaţiei generale în vederea reducerii stigmatizării persoanelor care consumă droguri și a creșterea capacității familiilor de a cere ajutorul timpuriu, prin implementarea de proiecte/campanii publice.

**Secretar General al Județului**

**GACI SIMONA**

**Elaborat: cj Crina Muntean**